CELEX: 62014CN0528
Language: lv
Date: 2014-11-21 00:00:00
Title: Lieta C-528/14: Lūgums sniegt prejudiciālu nolēmumu, ko 2014. gada 21. novembrī iesniedza Hoge Raad der Nederlanden (Nīderlande) – X / Staatssecretaris van Financiën

16.2.2015   
            
            
               LV
            
            
               Eiropas Savienības Oficiālais Vēstnesis
            
            
               C 56/5
            
         Lūgums sniegt prejudiciālu nolēmumu, ko 2014. gada 21. novembrī iesniedza Hoge Raad der Nederlanden (Nīderlande) – X/Staatssecretaris van Financiën
   
   (Lieta C-528/14)
   (2015/C 056/07)
   Tiesvedības valoda – holandiešu
   
      Iesniedzējtiesa
   
   
      Hoge Raad der Nederlanden
   
   
      Pamatlietas puses
   
   
      Prasītājs: X
   
   
      Atbildētājs: Staatssecretaris van Financiën
   
   
      Prejudiciālie jautājumi
   
   
               1)
            
            
               Vai Regula 1186/2009 (1) ietver iespēju, ka fiziskai personai pastāvīgā dzīvesvieta vienlaikus ir dalībvalstī un trešajā valstī, un, ja tas tā ir, vai attiecībā uz personisko mantu, kas, izbeidzot pastāvīgo dzīvesvietu trešajā valstī, tiek ievesta Eiropas Savienībā, ir piemērojams 3. pantā paredzētais atbrīvojums no ievedmuitas nodokļiem?
            
         
               2)
            
            
               Ja Regula 1186/2009 izslēdz dubultās pastāvīgās dzīvesvietas iespēju un visu apstākļu vērtējums nav pietiekams, lai noteiktu pastāvīgo dzīvesvietu, – atbilstoši kādam regulējumam vai saskaņā ar kādiem kritērijiem tādā gadījumā kā šis aplūkojamais gadījums, kad attiecīgai personai trešajā valstī ir gan personīgas, gan arī profesionālas saiknes, bet dalībvalstī – personīgas saiknes, regulas piemērošanas vajadzībām ir nosakāms, kurā valstī attiecīgai personai ir pastāvīgā dzīvesvieta?
            
         
      (1)  Padomes 2009. gada 16. novembra Regula (EK) Nr. 1186/2009, ar kuru izveido Kopienas sistēmu atbrīvojumiem no muitas nodokļiem (OV L 324, 23. lpp.).